ועדת הכלכלה, כנסת 20, פרוטוקול מספר 543, 2017-07-10 09:30

רועי פולקמן: בוקר טוב, אני מחליף בדיון הזה את חבר הכנסת איתן כבל, יושב-ראש הוועדה.

רועי פולקמן: אני מאחל לו רפואה שלמה, מניח שיתאושש במהלך היום.

רועי פולקמן: על סדר-היום: הצעת חוק הרשות השנייה לטלוויזיה ורדיו (תיקון מס' 43) (זמן שידור מרבי לתשדירי פרסומת בשידורי רדיו), התשע"ז-2017.

רועי פולקמן: ראיתי את ההצעה.

רועי פולקמן: היא די פשוטה – רק אשמח לשמוע מהצוות.

רועי פולקמן: משרד התקשורת, קודם כל נשמע אתכם.

רועי פולקמן: יש לכם הערות מאז הקריאה הראשונה - שיטת החישוב של זמן הפרסום, הערות?

רועי פולקמן: יש סוגיות שעלו?

רועי פולקמן: אני מבין שההחלטה היתה לעבור מחישוב שעתי לחישוב חודשי.

רועי פולקמן: למה חודשי, נגיד, ולא שבוע?

רועי פולקמן: למה דווקא חודשי זו יחידת הזמן ולא שבועי?

<רועי ברית: כך החליטה הממשלה בוועדת שרים לענייני חקיקה על סמך בדיקת ועדת הרדיו.

רועי פולקמן: מי בדק את זה?

<גילה ורד: זו היתה המלצת ועדת הרדיו של הרשות השנייה.

<גילה ורד: אני עו"ד גילה ורד מהרשות השנייה.

רועי פולקמן: כלומר היתה בדיקה, וההמלצה המקצועית היתה שיחידת הניתוח היא חודשית?

<ניר שויקי: ניר שויקי, מנכ"ל הרשות השנייה בפועל.

<ניר שויקי: היו דיונים בנושא הזה.

<ניר שויקי: היתה בקשה בהתחלה, לעבור לחישוב רבעוני.

<ניר שויקי: הוחלט בסופו של דבר, בשביל לאזן בין הצרכים מצד אחד, של פיקים בשוק הפרסום, ומצד שני, שלא יהיה עומס רב מדי של פרסומות - לקבוע חודשי.

<ניר שויקי: זו המלצת ועדת הרדיו של הרשות השנייה, שיהיה מודל חודשי.

<ניר שויקי: אפילו הוועדה אמרה שלאחר תקופה מסוימת, שנבחן את זה במודל החודשי, אולי יהיה מקום אפילו לעבור לחישוב רבעוני, אבל בשלב זה – בשם ההגנה על האינטרס הציבורי - אנחנו חושבים שיהיה נכון חודשי, ושוב – לאפשר להתמודד עם פיקים בשוק הפרסום, שלא כסף ילך לאיבוד.

רועי פולקמן: עוד שאלה בעניין הזה: יש מחקר בין-לאומי – איך זה עובד במקומות אחרים, תחנות אזוריות?

רועי פולקמן: איך נראה העניין הזה?

רועי פולקמן: התייחסתם לזה בבדיקה במקומות אחרים?

<ניר שויקי: לא יודע לענות על זה.

רועי פולקמן: האם יש לזה צפי לשנות את עוגת הפרסום בשוק הרדיו הישראלי?

<ניר שויקי: אני לא חושב שבאופן מהותי.

<ניר שויקי: אני חושב שזה כן ייתן בתקופות שיא של ביקושים בשוק הפרסום, ייתן יותר גמישות לתחנות הרדיו, אבל לא רואה פה משהו דרמטי, שעשוי לשנות את עוגת הפרסום במדינת ישראל.

רועי פולקמן: כי לכאורה אתה אומר: אני נותן יותר סלוטים לרדיו האזורי, כי היום הם נחסמו.

רועי פולקמן: אם היה לי סלוט של פרסום, בשעה 24:00 בלילה זה ריק כאילו, אז לכאורה אתה אומר: אני נותן לך יותר סלוטים, אז אני מאפשר לך לפרסם יותר.

<ניר שויקי: כן, רק אני חושב שהניצול של ההיתר הזה החודשי יהיה בעיקר בביקושי שיא בשוק הפרסום, שזה לפני חגים, ביום העצמאות, כל מיני תקופות כאלה, ולא שעכשיו יגדל באופן שוטף מהותית.

רועי פולקמן: כל הזמן יש פה דיון על המציאות הקשה בעולם הפרסום הישראלי, שבו באמת הפרסום עובר לדיגיטל, והכלים האחרים מתקשים למלא אפילו את הסלוטים שלהם.

<ניר שויקי: אני בטוח שזה יעזור בהיבט הזה.

רועי פולקמן: כלומר להעביר מהדיגיטל למשודרת.

רועי פולקמן: אגב, איך זה עובד לעומת תחנות אחרות, שהן לא רדיו אזורי?

רועי פולקמן: מה קורה, נגיד, עם כאן?

<ניר שויקי: לא יודע לדבר על כאן.

רועי פולקמן: משרד התקשורת, האם אנחנו מפלים את הרשתות הציבוריות האחרות, קרי גלי צה"ל?

רועי פולקמן: גלי צה"ל זה מקרה מיוחד.

<רועי ברית: לא יודע לומר לך לגבי מספר הפרסומות שמותר לשדר בשעה בערוצי הרדיו.

רועי פולקמן: אני שואל על הרדיו.

רועי פולקמן: קצת הזיה שמנהלים דיון כזה, ואנשי המקצוע שממליצים על זה – ואם מחר זה הולך להוריד פרסומות מכאן, אז מה?

רועי פולקמן: או מתחנות רדיו אחרות?

רועי פולקמן: למה, נגיד, רשת ב' צריכה להיות מופלית מהרדיו האזורי?

רועי פולקמן: מאיזה טעם?

<ליאור חריש: אני עו"ד ליאור חריש, היועץ המשפטי של התאחדות תחנות הרדיו.

<ליאור חריש: מידיעה אישית – בתחנות של רשות השידור, לפי חוק תאגיד השידור הציבורי, כמות הדקות בשעה היא אותה כמות דקות שמותרת כמו לתחנות הרדיו האזורי.

רועי פולקמן: אבל היא מחושבת לפי שעה.

<ליאור חריש: אני לא יודע אם יש להם אפשרות ניוד, אבל אני רק מבקש להדגיש שהנושא של ניוד בין פרסומות בלילה – העברה של זמן פרסום מהלילה ליום ממילא כבר קיים בתחנות הרדיו האזוריות מזה שנים.

<ליאור חריש: את הקטע הזה של העברת פרסומות משעות שהן לא מבוקשות- - -

רועי פולקמן: אבל לא מעבר לזמן שהוגדר בחוק, אז מה אנחנו מחדשים פה בחקיקה?

<ליאור חריש: את הבדיקה לאורך חודש – הרי הרשות היתה בודקת תמיד – החוק קבע שאסור לך לעבור מקסימום של זמן מרבי, והשאלה אם אתה בודק את המקסימום של הזמן המרבי של תשדירי הפרסומת על בסיס יומי או על בסיס שונה.

<רועי ברית: שינינו את זה מבסיס יומי- - -

רועי פולקמן: הבנתי, אבל בסוף מה זה אומר – שאני בשעה אחת יכול לשדר שלושים דקות פרסומת.

רועי פולקמן: יש לי חג, פריים טיים, שעות הצהריים.

רועי פולקמן: אני יכול לעשות חצי שעה, וזה על חשבון שעות אחרות או שבוע לאחר מכן, שהוא שבוע מת.

רועי פולקמן: הרציונל מאוד ברור.

רועי פולקמן: איילה, אני מבקש שתבדקי מול וסרצוק ומול שיטרית ממשרד התקשורת, מה המצב בתחנות הרדיו הציבוריות שהן לא האזוריות.

רועי פולקמן: כי בסוף, קודם כל - אם זה חל על האזורי, שיחול על כל תחנות הרדיו במדינת ישראל.

<רועי ברית: הרגולציה שחלה על השידורים הציבוריים בישראל היא שונה.

<רועי ברית: אני לא בטוח שנכון להשוות את זה.

רועי פולקמן: אז מה?

רועי פולקמן: עם כל הכבוד, אם זה חל על רדיו אזורי, שיחול גם על רשת ב'.

רועי פולקמן: מה ההבדל?

<מרב תורג'מן: אני רוצה לבדוק את זה.

רועי פולקמן: הרציונל של החישוב מובן לי, אבל אני רוצה להבין מה קורה עם תחנות רדיו אחרות במדינת ישראל, והאם הן לא יוצאות פה מקופחות.

רועי פולקמן: דוד, החוק הזה מאוד פשוט, ברור, אני לא רואה שיש פה בעיה.

רועי פולקמן: יש המלצה של הרשות השנייה.

רועי פולקמן: רק שאלתי, מה קורה עם תחנות הרדיו האחרות, כי אם אתה מאפשר ניוד דקות, למה שגם בכאן לא יוכלו לעשות את זה?

רועי פולקמן: למה בכל תחנה- - -

דוד ביטן: אתה מדבר על רשת ב'?

רועי פולקמן: למשל.

רועי פולקמן: אם גם הם רוצים לנייד זמן פרסום- - -

<רועי ברית: אני יכול לבדוק את הנתונים.

<רועי ברית: רק אומר שההצעה הזאת רק מתייחסת לתיקון חוק הרשות השנייה.

<רועי ברית: אם צריך לעשות הסדרה שנוגעת לתאגיד כאן- - -

לאה ורון: תאפשר לחבר הכנסת ביטן לדבר, בבקשה.

דוד ביטן: מכיוון שכאן מקבלים תקציב – 700 מיליון שקל מהמדינה – הרי כל הנושא של הפרסומות הוא בשביל לסייע לרשתות.

רועי פולקמן: אבל גם הם אמורים להתפרנס.

דוד ביטן: זו תוספת שולית לתקציב שלהם.

דוד ביטן: הם מקבלים 700 מיליון, ויש להם תוספת שולית של פרסומות ברדיו.

דוד ביטן: מה שחשוב הוא לסייע דווקא לסקטור הפרטי פה ולא לזה הציבורי.

רועי פולקמן: אילו עוד רשתות ציבוריות?

רועי פולקמן: זה הרדיו האזורי – איזה תחנות רדיו החוק הזה לא מכיל?

<רועי ברית: גלי צה"ל.

דוד ביטן: הפרסומות שם זה סיוע.

רועי פולקמן: ההערה היחידה שהיתה לי היתה על הסוגיה, שיטרית, אם מאפשרים את ניוד הדקות, למה רק לרדיו האזורי ולא גם, נגיד, לכאן?

רועי פולקמן: הרי מה יקרה – גם אנחנו מצפים מרשת ב', לצורך העניין, לפרסם כדי להכניס כספים, זה חלק מהמודל שלהם.

רועי פולקמן: בסוף מה אתה אומר – לרדיו האזורי יש עוגת פרסום, אני יכול את כולה לרכז בימי שיא, לפני חגים או בכל מועד אחר.

רועי פולקמן: לעומת זאת אני משאיר את אותה הגבלת דקות – 9 דקות – שלום, מיקי.

רועי פולקמן: היתה לי רק שאלה אחת – למה להפלות רשתות אחרות?

רועי פולקמן: אם אתה נותן, תן לכולם.

דוד ביטן: כי זה חוק מסוים.

דוד ביטן: עכשיו ניכנס לחוק השני – לא נצא מזה.

דוד ביטן: אני מזכיר לך שהחוק השני גם בבג"ץ.

רועי פולקמן: לא, את אותו תיקון, את ניוד הדקות.

רועי פולקמן: את החישוב.

רועי פולקמן: זה פשוט.

דוד ביטן: פה מדובר ברדיו אזורי, סקטור פרטי, עם זיכיונות פרטיים.

דוד ביטן: אנחנו רוצים לעזור לו.

רועי פולקמן: אני בעד.

דוד ביטן: שם הם מקבלים 700 מיליון שקל- - -

רועי פולקמן: אבל גם הם צריכים להרוויח כסף.

דוד ביטן: והנושא של הפרסום הוא שולי לתקציב שלהם.

דוד ביטן: לכן יש הבדל.

רועי פולקמן: לא כזה שולי.

רועי פולקמן: בבקשה.

<רן שיטרית: קודם כל, ההצעה הזאת, כפי שאתם יודעים, חלה על רדיו אזורי- אנחנו התכוננו אך ורק לעניין הרדיו האזורי.

<רן שיטרית: יש הבדל מהותי בין רדיו אזורי לבין רדיו ארצי, שהוא ציבורי וממומן על-ידי הציבור ישירות.

<רן שיטרית: פה מדובר על רדיו שכל מהותו הוא מסחרי.

<רן שיטרית: שידוריו הם מסחריים.

<רן שיטרית: לא מקבלים כספי ציבור.

<רן שיטרית: הם אמורים לחיות מפרסומות.

רועי פולקמן: התדר הוא ציבורי.

רועי פולקמן: אחרת אתה יכול לומר להם שיפרסמו בלי הגבלה פרסומת.

<רן שיטרית: אבל יש להם עניין של רווח והפסד.

<רן שיטרית: הדבר היחיד, שההכנסות שלהם נובעות מפרסומות, בניגוד – אני חושב שכבוד יו"ר הקואליציה אמר את זה – שם מדובר בהכנסות שוליות יחסית לתקציב הציבורי הגדול שיש לו בתאגיד השידור הציבורי.

<רן שיטרית: שוב, גם ההצעה הזאת לא דנה מלכתחילה בתאגיד השידור הציבורי או בהכנסותיו מפרסומות.

<רן שיטרית: לכן אין גם נתונים, כבוד יו"ר הוועדה.

רועי פולקמן: לכן שאלתי למה אלה מחשבים לפי שעה, ואלה מחשבים לפי חודש.

רועי פולקמן: אם הרציונל שהעלה חבר הכנסת מיקי זוהר בהצעת החוק, שמבוסס על המלצות הרשות השנייה – אם הרציונל הוא נכון, שצריך לחשב לפי חודש, אני חי עם זה.

רועי פולקמן: אז שגם- - -

דוד ביטן: זה לא דומה.

דוד ביטן: שני דברים שונים.

<מרב תורג'מן: אין מגבלה על הרדיו הציבורי.

<מרב תורג'מן: אני צריכה לבדוק את הסעיף, אך לדעתי, הם צריכים לקבוע כללים בעניין הזה.

<מרב תורג'מן: הם עדיין לא קבעו כללים.

<רן שיטרית: הם לא כפופים לחוק הרשות השנייה.

<מרב תורג'מן: זה ברור, אבל לדעתי גם אין מגבלה בחוק לגבי מקסימום השידורים בשעה.

<מרב תורג'מן: הם צריכים לקבוע כללים.

דוד ביטן: זה פרסום שולי מבחינת התקציב שלהם.

רועי פולקמן: שולי זה עניין יחסי.

רועי פולקמן: המטרה היא שהם יצליחו.

<רן שיטרית: עשרות-מיליונים.

רועי פולקמן: חבר הכנסת זוהר, עוד הערות שלך?

רועי פולקמן: הנוסח שהוועדה הפיצה מקובל עליך?

רועי פולקמן: יש לך עוד הערות?

מכלוף מיקי זוהר: דיברנו על זה כבר בעבר.

מכלוף מיקי זוהר: ברמת העיקרון, בהצעת החוק הזאת אנחנו יכולים להרוויח דבר אחד – שתחנות הרדיו פשוט ישרדו.

מכלוף מיקי זוהר: המצב הכלכלי לא פשוט.

מכלוף מיקי זוהר: השוק הזה הוא מאוד-מאוד בעייתי.

מכלוף מיקי זוהר: זה תחנות מאוד חשובות, כי הרבה מאוד מאזינים, מאזינים להם, ורוצים ליהנות משידורים מסוימים, וגם רוצים לתת מנעד רחב של סוגי תקשורת לציבור.

מכלוף מיקי זוהר: העניין הזה פשוט יעזור להם להמשיך להתקיים בכבוד.

מכלוף מיקי זוהר: היקף הפרסום יישאר אותו היקף, רק יוכלו לנייד.

רועי פולקמן: עוד הערות?

רועי פולקמן: יש עוד תיקונים?

רועי פולקמן: מבחינתך יש עוד דברים שהם בעייתיים בנוסח?

<מרב תורג'מן: הנוסח שכרגע הסעיף מנוסח, התאמנו אותו לנוסח הקיים.

<מרב תורג'מן: אנחנו חושבים לשנות את הנוסח לקראת הקריאה השנייה והשלישית – לאחר שהוועדה תאשר את הצעת החוק.

<מרב תורג'מן: זה ענייני ניסוח בלבד, כדי שהנוסח יהיה בהיר יותר.

מכלוף מיקי זוהר: מה שיסכימו במשרד.

<מרב תורג'מן: כמובן שזה יהיה בתיאום עם משרד התקשורת.

רועי פולקמן: תקריאי את הנוסח בבקשה.

<מרב תורג'מן: הוועדה כבר הכינה את ההצעה לקריאה ראשונה.

דוד ביטן: אם אתם רוצים להכין את זה היום, אין לי בעיה להעלות את זה היום להחלטה.

דוד ביטן: יש סיכוי?

<מרב תורג'מן: לא, אדוני.

<מרב תורג'מן: ייקח לנו, אני מניחה, כמה ימים לנסח את הצעת החוק.

דוד ביטן: השבוע הבא זה גם בסדר.

<מרב תורג'מן: בחוק הרשות השנייה לטלוויזיה ורדיו, התש"ן–1990‏, בסעיף 85 – (1) אחרי סעיף קטן (א) יבוא: "(א1) על אף האמור בסעיף קטן (א)(2), בעל זיכיון לשידורי רדיו רשאי להקצות הקצאה שונה של זמן תשדירי פרסומת, ובלבד שמכלל זמן השידורים בחודש העומד לרשותו, לא יעלה זמן השידור לתשדירי פרסומת על החישוב החודשי הכולל של זמן השידור המרבי לתשדירי פרסומת שהוא רשאי להקצות לפי סעיף קטן (א)(2).

<מרב תורג'מן: " זה אומר שעל אף ההוראה שקובעת שהוא רשאי להקצות לתשדירי פרסומת בשעת שידור תשע דקות, הוא יהיה רשאי לחשב את זמן השידורים לפי יממה.

<מרב תורג'מן: כלומר החודשי.

<מרב תורג'מן: (2) בסעיף קטן (ב), במקום "להתיר למורשה לשידורים" יבוא "להתיר לבעל רישיון לשידורי טלוויזיה או לבעל זיכיון לשידורי טלוויזיה", במקום "של מורשה לשידורים" יבוא "של בעל הרישיון או בעל הזיכיון כאמור", ובמקום הסיפה החל במילים "פרסומת על" יבוא "פרסומת על עשרה אחוזים".

<מרב תורג'מן: במסגרת שינויי הנוסח, ככל הנראה, נחליף את כל סעיף קטן (ב), ונתאים אותו לנוסח שנקבע לסעיף קטן (א1) המוצע.

רועי פולקמן: מה זה פרסומת על 10%?

<מרב תורג'מן: סעיף קטן (ב) מסמיך את המועצה להתיר לבעל רשיון גם ברדיו וגם בטלוויזיה לקבוע הקצאה שונה של זמן תשדירי פרסומת.

<מרב תורג'מן: מכיוון שאנו קובעים הקצאה שונה לתשדירי הרדיו, נותרה ההסמכה למועצה, לקבוע לגבי טלוויזיה.

<מרב תורג'מן: לכן מה שאנו עושים בסעיף קטן (ב) – אנו מוציאים את ההסמכה לגבי הרדיו, ומשאירים את ההסמכה לגבי טלוויזיה, ולכן משנים את הנוסח של הסעיף הקיים.

<מרב תורג'מן: זו התאמה ל-(א1), אבל אנחנו לא נוגעים בסמכות המועצה, לקבוע הקצאה שונה לטלוויזיה.

רועי פולקמן: טוב.

רועי פולקמן: עוד הערות לנוסח?

<רועי ברית: אנחנו נתאם את הנוסח.

<מרב תורג'מן: כמובן.

לאה ורון: חבר הכנסת מיקי מכלוף זוהר יצביע במקום חברת הכנסת נורית קורן.

רועי פולקמן: מי בעד לאשר את הצעת החוק כפי שהוקראה לקריאה שנייה ושלישית?

רועי פולקמן: הצבעה בעד – פה אחד הצעת חוק הרשות השנייה לטלוויזיה ורדיו (תיקון מס' 43) (זמן שידור מרבי לתשדירי פרסומת בשידורי רדיו), התשע"ז-2017, אושרה.

רועי פולקמן: ההצעה אושרה פה אחד.

רועי פולקמן: אתה תדבר, מן הסתם, במליאה.

רועי פולקמן: תודה רבה, הישיבה נעולה.